Σε προηγούμενα επεισόδια...
-Πώς είναι η Μπέκι; -Έχει πεσμένο σφυγμό.
Πρέπει να πάει στο Γιούνιον Σίτι.
Το συντομότερο δυνατόν.
Πίτερ, δεν θα έρθω μαζί σου.
Αν δεν έρθεις, διαλύεται ο αρραβώνας.
Το συρματόσχοινο που σου έκοψε το πόδι.
Δεν έσπασε λόγω φθοράς.
-Κάτι δεν πάει καλά εδώ. -Σαμποτάζ.
Ορίστε.
Κατάλογος όλων των υπαλλήλων που είχα ποτέ.
-Έχει κανείς κάτι εναντίον σου; -Όχι απ' όσο ξέρω.
Δεν έχω απολύσει ποτέ κανέναν.
Να κρατήσουμε μυστική την έρευνα. Μην ανοίξουμε τα χαρτιά μας.
Θα κάνω μερικές κουβέντες να δω τι θα μάθω.
Αν είναι σαμποτάζ, πρέπει να το σταματήσουμε.
Θα το κάνουμε.
Δεν θέλω να κόβω ώρες, αλλά δεν έχω επιλογή.
Έχουμε μείνει πολύ πίσω και τώρα χάνω συμβόλαια.
Όποιος κι αν είναι, θα του ξεφύγει κάτι.
Πάντα έτσι γίνεται.
Ευχαριστώ, παιδιά.
Η Φλόρενς είπε πως ίσως δεν γίνει λειτουργία αυτή τη βδομάδα.
Εξαρτάται πότε θα γυρίσει ο Φρανκ.
Είναι στο Μπάξτον, καταθέτει για τους Γκάρισον.
-Ελπίζω να μην ξανακούσω ποτέ γι' αυτούς. -Κι εγώ.
Κυρία Αμπιγκέιλ! Έρχεται η Μπέκι!
Λέει πως είναι καλύτερα και θα βγει απ' το νοσοκομείο.
Θαυμάσια! Λέει πότε θα επιστρέψει;
Είναι από την περασμένη βδομάδα.
-Οπότε μάλλον σύντομα. -Θα τηλεγραφήσω στον γιατρό να μάθω.
-Έτσι θα είμαστε όλοι μαζί. -Ναι, θα είμαστε όλοι μαζί.
-Καλημέρα, αστυνόμε. -Καλημέρα!
Είστε τυχερός που βλέπετε αυτό κάθε μέρα.
Γι' αυτό θα μου στοιχίσει να φύγω.
-Σκέφτεστε ακόμη να το πουλήσετε; -Ναι.
Θα πάω ανατολικά, να μείνω με την κόρη μου και τα εγγόνια μου.
-Πόσα ζητάτε; -Δεν έχω καταλήξει.
Εξαρτάται ποιος θα το πάρει. Αν είναι ένας νέος σαν εσένα,
που θέλει να χτίσει σπίτι για καινούρια οικογένεια,
-θα κάνω καλή τιμή. -Θα το έχω κατά νου.
Ήδη κάποιος το έβαλε στο μάτι,
οπότε αν σε ενδιαφέρει, μην καθυστερήσεις.
-Να αγοράσω ή να κάνω οικογένεια; -Ναι!
Καλή σας μέρα.
Πιο εύκολο το περίμενα να είσαι συγγραφέας.
Υπάρχει τόση έμπνευση εδώ.
Τόσες ιστορίες και πρόσωπα που θέλω να μοιραστώ.
Τελικά όμως είναι πιο εύκολο να σκέφτεσαι ότι είσαι συγγραφέας
παρά να κάθεσαι να γράφεις.
-Να σας πάω κάπου; -Ορίστε;
Όχι, δεν δέχομαι προσκλήσεις από ξένους.
Είμαι έφιππος. Πρέπει να με εμπιστευτείς.
Αφού είναι έτσι...
Απόψε δεν ξέρω αν θα γυρίσω εγκαίρως για βραδινό.
Μια που λείπει ο Φρανκ, θα πάω με τη Φέιθ
να δώσει φάρμακα στον καταυλισμό.
Ίσως έχει φάρμακο και για τη μνήμη σου.
Τι έχει η μνήμη μου;
Ξέχασες να πεις ότι ανέλαβε το αναρρωτήριο
και ότι διέλυσε τον αρραβώνα της.
Το ξέχασα;
Δεν με πειράζει που θα μείνει.
Είναι καλή νοσοκόμα, τη χρειαζόμαστε.
Χαίρομαι που το λες αυτό. Έλα.
Πότε έρχεται η Μπέκι;
Ο γιατρός Μπερνς είπε ότι θα έρθει σύντομα, ίσως αύριο.
-Μακάρι να είχα αδελφή. -Πάρε τη δική μου.
-Ευχαριστώ. -Παρακαλώ.
-Τι είναι αυτό, κυρία Θάτσερ; -Είναι ηφαίστειο!
Και παράδειγμα εργασίας για τη Γιορτή Επιστημών.
-Εδώ θα γίνει η γιορτή; -Όχι μόνο εδώ.
Θα γίνει σε πολλά σχολεία της Δύσης
και ένας κριτής από το Πολυτεχνείο στο Κέιπ Φούλερτον
θα διαλέξει τους πέντε καλύτερους για να κερδίσουν μια υποτροφία.
Είμαι πολύ μικρή για να φύγω από δω.
Όχι όμως για να κάνεις μια επιστημονική εργασία.
Το πιο σημαντικό είναι να το χαρούμε.
-Δεν μου ακούγεται διασκεδαστικό. -Δες αυτό.
Πω πω.
-Λοιπόν; Διασκεδάζουμε; -Ναι.
-Πώς πάει το αναρρωτήριο; -Πολλή δουλειά, αλλά δεν έχω παράπονο.
Έτσι δεν νιώθω μοναξιά.
-Έχεις φίλους εδώ. -Το ξέρω.
Σου λείπει ο Πίτερ.
-Δύσκολο να τον ξεχάσω. -Έχεις αμφιβολίες;
Όχι. Δεν ήταν κακός. Απλώς θέλαμε διαφορετικά πράγματα.
-Είσαι ευτυχισμένη εδώ; -Ναι, αλλά φοβάμαι και λίγο.
Δεν είναι εύκολο να διευθύνεις αναρρωτήριο.
Δεν το έχω ξανακάνει ποτέ.
Είσαι δυνατή γυναίκα και έχεις ταλέντο.
Δεν είμαι τόσο σίγουρη.
Εγώ σε έχω δει εν δράσει.
ΣΑΛΟΥΝ
-Κύριε Κούλτερ! -Ναι;
Δεν θέλω να γίνω αδιάκριτη, αλλά έχω μια ερώτηση.
Αδιάκριτη, εσείς; Ποτέ. Τι μπορώ να κάνω για σας, κυρία Μπλέικλι;
Πρόσεξα ότι κάποιοι άντρες σας έχουν ελεύθερο χρόνο.
-Υπάρχει πρόβλημα στο πριονιστήριο; -Όχι!
Όχι, καθόλου, μόνο συντήρηση ρουτίνας.
Θα ξαναπιάσουμε κανονικά δουλειά πολύ σύντομα.
-Καλημέρα. -Καλημέρα.
Έναν καφέ, παρακαλώ.
Εδώ είσαι, Λι. Έχω σπουδαία νέα!
-Ελπίζω να είναι καλά. -Καλύτερα δεν γίνεται.
Η εταιρεία κινηματογράφου Όμνιγκραφ έρχεται στο Χόουπ Βάλεϊ.
Θα γυρίσουν ταινία εδώ!
-Στο σαλούν; -Σε όλη την πόλη. Δεν είναι συναρπαστικό;
-Ναι, ενθουσιάστηκα. -Λέγεται Η απρόθυμη νύφη
και πρωταγωνιστεί η Μαίρη Μέντφορντ αυτοπροσώπως.
Η Μαίρη Μέντφορντ, Λι. Έχει πρωταγωνιστήσει σε δεκάδες ταινίες.
-Είναι διάσημη. -Αφού το λες.
-Το λέω. Έχει και καλύτερο. -Ωραία.
Σκηνοθετεί ο Τομπάιας Πόουπ και θα κάνει ακροάσεις σε ντόπιους
για τους δεύτερους ρόλους της ταινίας.
Να μαντέψω, θα το επιχειρήσεις.
Φυσικά! Μπορεί να είναι δεύτερος ρόλος,
αλλά είναι ευκαιρία να βγω σε κοινό
εκατομμύρια φορές μεγαλύτερο απ' όσο σε ένα μικρούτσικο θέατρο.
Για φαντάσου. Όλος ο κόσμος θα είναι η σκηνή μου!
Λες και δεν είναι ήδη.
-Ορίστε, Όουεν. -Δεν χρειάζεσαι τόσα.
-Σου είπα να κάνεις πίσω. -Με το μαλακό, παιδιά.
Κανείς δεν θα πεινάσει.
Έχει αρκετό φαγητό αν το μοιραστείτε.
Ωραία. Τελειώσαμε.
Να αλλάζεις τον επίδεσμο κάθε μέρα. Μην πάθει μόλυνση.
Ίντιθ!
-Τι κάνει ο Όλιβερ; -Κοιμάται τώρα.
Ευκαιρία να κάνω λίγες δουλειές.
Φαίνεσαι κουρασμένη. Ξεκουράσου κι εσύ.
Αφού βάλω μπουγάδα και μαγειρέψω.
-Έτοιμη να φύγουμε; -Σχεδόν.
Έχει μια κούνια στην άμαξα. Είναι για το μωρό της Ίντιθ.
Θα το τακτοποιήσω.
-Δώσε μου. -Ευχαριστώ.
Εδώ είμαστε.
Είναι αρκετά βαριά.
Είναι εδώ κοντά ο άντρας σου;
Δυστυχώς τον έχασα.
Δεν το ήξερα, τα συλλυπητήριά μου.
Δεν εννοώ αυτό.
Ο Ρόι έφυγε καιρό τώρα, πριν μάθω ότι είμαι έγκυος.
Ξέρει για τον Όλιβερ;
Όχι. Δεν είχα νέα του απ' όταν έφυγε.
Δεν νομίζεις ότι πρέπει να ξέρει;
Και να ήξερε, δεν θα τον ένοιαζε.
-Θα σε βοηθήσω εγώ. -Ευχαριστώ. Από δω.
Ένας πάσσαλος της σκηνής είναι σπασμένος.
-Και το πανί σκισμένο. -Δεν είναι τίποτα.
Έρχεται κακοκαιρία. Θα φέρω εργαλεία να το φτιάξω την άλλη φορά.
Να μη σας βάλω σε κόπο.
Κανένας κόπος. Χαρά μου να βοηθήσω.
-Πώς πήγε η δίκη; -Δεν τελείωσε ακόμη.
Εγώ κατέθεσα χτες, αύριο καταθέτει ο Φρανκ.
Νομίζω πως οι Γκάρισον θα μπουν μέσα για πολύ καιρό.
Χαίρομαι που έκανες το σωστό, Τζέσι.
Έσωσες τη ζωή του πάστορα Χόγκαν.
Είσαι ήρωας.
-Δεν μου πολυαρέσει να με λένε ήρωα. -Θα συνηθίσεις.
Ξέρεις, τα παιδιά στο πριονιστήριο
λένε ότι θα γίνει χορός σύντομα.
Ξέρεις καμία που θα ήθελε να πάει;
Στη Φλόρενς Μπλέικλι αρέσει πολύ ο χορός.
Είμαι σίγουρος, θα είναι και πολύ καλή.
Καμιά δεν χορεύει σαν τη Φλόρενς.
Σε περίπτωση που αρνηθεί, θα ερχόσουν μαζί μου, ίσως;
Ίσως.
Νόμιζα πως θα τρώγατε με τον Τζακ.
-Ναι, αν γυρίσει εγκαίρως. -Πού πήγε;
Στον καταυλισμό, με τη Φέιθ.
-Είναι καταπληκτική. -Το ξέρω. Είμαστε τυχεροί που είναι εδώ.
Αλλά;
Θέλω να τη συμπαθήσω, και θα μπορούσαμε να γίνουμε φίλες
αν την εμπιστευόμουν με τον Τζακ.
Θέλει λίγο χρόνο. Νομίζω ότι έχετε πολλά κοινά οι δυο σας.
-Δεν είναι εύκολο. -Ποιο πράγμα;
Να κρυφακούς τους μεγάλους.
-Να παίξω με τον Ρόμπερτ; -Έχεις μαθήματα;
-Κόντι; -Μπέκι;
Θα ξεκίνησαν νωρίς.
-Δεν χαίρεσαι που με βλέπεις; -Και βέβαια.
-Είσαι καλά; -Εντάξει είμαι.
Θα πάρει καιρό να γίνω τελείως καλά.
Μου έλειψες πολύ.
Γιατί δεν μου το είπατε;
-Έλπιζα να το είχε ξεπεράσει. -Είναι σοβαρό;
Τα πόδια της δεν έχουν τίποτα.
-Τότε προς τι η αναπηρική καρέκλα; -Είναι αδύναμη από την κατάκλιση.
Δεν είχε κίνητρο για να κάνει προσπάθεια.
Γι' αυτό την έφερα εδώ. Χρειάζεται στήριξη και ενθάρρυνση.
-Ώστε είναι συναισθηματικό; -Πρέπει να θέλει να βελτιωθεί.
Η αγάπη των δικών της είναι ό,τι καλύτερο.
Σίγουρα θα έχει αρκετή αγάπη.
Το ξέρω.
Κυρία Στάντον, όταν ήμουν εδώ, είπαμε ότι τα παιδιά χρειάζονται
αληθινό σπιτικό.
-Το θυμάμαι. -Αυτή η ανάγκη υπάρχει ακόμη.
Αναρωτιόμουν αν σκεφτήκατε να κρατήσετε τα παιδιά
σε μόνιμη βάση;
Το σκεφτόμουν κάθε μέρα.
Ξέρω πως ο Κόντι θα ήταν ευτυχισμένος, αλλά...
Αλλά σας απασχολεί πώς θα αισθάνεται η Μπέκι;
Θέλω να βεβαιωθώ ότι θα είναι κι εκείνη ευτυχισμένη.
Πέρασε πολλά, ίσως δεν είναι έτοιμη για τέτοια απόφαση.
Όσο συντομότερα αποφασίσει, τόσο το καλύτερο.
Η κοινωνική λειτουργός θέλει να τακτοποιηθούν.
-Θα της μιλήσω και θα σας πω. -Εντάξει.
-Πάω να χαιρετήσω. -Ευχαριστούμε για όλα.
Αμπιγκέιλ, είσαι σίγουρη γι' αυτό;
Πολύ σίγουρη.
Μίλησα με όλους στον κατάλογο,
δεν υπάρχει κανείς με παράπονα.
-Ώστε δεν είναι αυτοί; -Δεν είπα αυτό.
Πρέπει να είναι κάποιος από μέσα.
Αν δεν έχει προσωπικούς λόγους, τότε τον πληρώνουν.
Ποιος θα πλήρωνε για να σου κλείσει τη δουλειά;
Ο Χένρι Γκάουεν, λόγου χάρη.
Θέλησε να μου πάρει το πριονιστήριο.
Άκουσα για το πόκερ, αλλά κέρδισες.
Δεν ήταν μόνο το πόκερ. Με τους φόρους που μου έβαλε,
είναι θαύμα που δεν έχω κλείσει.
-Σε χτυπάει από παντού. -Ναι.
Μάλλον του φάνηκε ότι δεν ξεψυχάω αρκετά γρήγορα.
Βάσει ιστορικού, ο Γκάουεν είναι βασικός ύποπτος.
Αλλά δεν είναι ο μόνος. Μπορείς να καταρτίσεις κατάλογο
των ανταγωνιστών σου;
Βέβαια, δεν θα είναι και πολύ μεγάλος.
Ο Τόμι Νόρθριτζ πήρε ένα συμβόλαιο.
Μου δάνεισε και άμαξες για να μη χάσω άλλα.
-Φαίνεται ντόμπρος άνθρωπος. -Θα του μιλήσουμε πάντως.
-Δεν ήξερα ότι είσαι συγγραφέας. -Δεν είμαι. Μ' αρέσει να ζωγραφίζω.
-Μπορώ να δω; -Ναι.
-Πού έμαθες να τα κάνεις αυτά; -Ο πατέρας μου.
-Ήταν μηχανικός; -Δούλευε στη γέφυρα του Κουίνσλαντ.
Ξεκίνησα μια μακέτα της, αλλά δεν την τελείωσα.
-Εκείνος σού τα έμαθε; -Τα περισσότερα.
Έχω μια ιδέα.
Να σχεδιάσεις μια γέφυρα για τη Γιορτή Επιστημών.
Μπορείς να φτιάξεις τη μακέτα που δεν τελείωσες.
Λέτε ότι μπορώ;
Έχεις ταλέντο, ίσως πάρεις την υποτροφία.
Δεν είμαι και τόσο καλή.
Πίστεψέ με, είσαι πολύ καλή.
Κάνει κρύο έξω.
Πάμε μέσα να φτιάξουμε ζεστή σοκολάτα;
-Τρελαίνομαι για σοκολάτα. -Κι εγώ.
-Θέλεις να δοκιμάσεις να περπατήσεις; -Δεν ξέρω.
Εδώ θα είμαι. Δεν θα σε αφήσω να πέσεις.
-Αύριο ίσως; -Εντάξει, αύριο.
Έτοιμο. Θα αντέξει για λίγο.
Ευχαριστώ πάρα πολύ. Ανησυχούσα μην πέσει.
Αν χρειαστείς κάτι άλλο, πες μου.
Ευχαριστώ.
Ο Ρόι ήταν καλός σ' αυτά. Έφτιαχνε τα πάντα.
-Είναι ξυλουργός; -Όχι, ανθρακωρύχος.
Ανθρακωρύχος; Δούλευε εδώ;
Κάποιος είπε ότι βρήκε δουλειά στο Σίλβερτον,
αλλά δεν ξέρω.
Έχεις φωτογραφία στο μενταγιόν;
Δίπλα στον Όλιβερ.
Είχαμε τις διαφωνίες μας, αλλά μόνο αυτόν αγάπησα.
Είναι πατέρας του Όλιβερ.
Ίντιθ, να σε ρωτήσω κάτι; Μήπως ο Ρόι σε κακομεταχειρίστηκε;
Όχι. Δεν ήταν αυτό. Απλώς...
Δεν του άρεσε η ιδέα να είναι σύζυγος.
Δεν πειράζει. Τα βολεύω με τον Όλιβερ.
Πρέπει να το ισιώσεις λίγο.
-Ορίστε! Τέλεια. -Τα κατάφερα.
Καλά που χρειάζεσαι πολλές επισκευές εδώ.
Θα έχω πολύ ελεύθερο χρόνο αν κλείσει το πριονιστήριο.
Δεν πρόκειται όμως, έτσι;
Ελπίζω πως όχι.
Καλησπέρα!
Ελπίζω να μη διακόπτω κάτι.
Με βοηθούσε να φτιάξω το σκαλί.
Είναι ωραία η βοήθεια μεταξύ γειτόνων.
Πες μου αν μπορώ να βοηθήσω με κάτι άλλο.
-Ευχαριστώ. -Δίπλα είμαι.
-Αστυνόμε. -Γουέιντ.
-Τι; -Πολύ εξυπηρετικός.
Και πολύ ανήσυχος. Τι τρέχει στο πριονιστήριο;
-Δεν μπορώ να πω. -Δεν μπορείς ή δεν θέλεις;
-Είναι εμπιστευτικό. -Τότε ας πούμε κάτι άλλο.
-Όπως; -Την επίσκεψή σου στον καταυλισμό.
-Πώς πήγε; -Δεν είναι καλά τα πράγματα.
Θυμάσαι τη γυναίκα με το άρρωστο μωρό;
Την Ίντιθ.
Ο άντρας της την εγκατέλειψε πριν γεννηθεί το μωρό.
-Περνάει δύσκολα. -Ξέρεις τι συνέβη;
-Όχι. -Αλλά θα το μάθεις.
Μήπως διαβάζεις το μυαλό μου;
Ίσως, λιγάκι.
Ξέρεις τι σκέφτομαι τώρα;
Το ελπίζω.
Δεν είπες λέξη όλο το απόγευμα.
Συγγνώμη, μερικές φορές με απορροφά πολύ αυτό που κάνω.
Μη ζητάς συγγνώμη.
Η δεσποινίς Θάτσερ λέει πως έχεις ταλέντο.
Όταν κάνω τέτοια πράγματα, νιώθω κοντά στον μπαμπά μου.
-Τα κάνατε μαζί; -Όταν είχε χρόνο.
Μπέκι, ξέρω ότι κανείς δεν μπορεί να αντικαταστήσει τους γονείς σου,
αλλά ο γιατρός Μπερνς μού είπε ότι πρέπει να βρεθεί ένα σπιτικό για σας.
Θα ήθελα να μείνω εδώ, αλλά...
-Τι αλλά; -Θα με θέλατε;
Γιατί το λες αυτό;
Κοιτάξτε με. Ούτε καν μπορώ να περπατήσω.
Ο γιατρός λέει ότι θα σηκωθείς σύντομα.
-Κι αν δεν σηκωθώ; -Δεν θα είχε σημασία για μένα.
-Ξέρω ότι θέλετε να μείνει ο Κόντι. -Όχι μόνο ο Κόντι.
Μπέκι, όσο ήσουν άρρωστη και σκεφτόμουν ότι ίσως πάθεις κάτι,
ένιωθα σαν να χάνω την ίδια μου την κόρη.
Δεν ξέρω πώς να το εξηγήσω,
αλλά από τη στιγμή που μπήκατε στη ζωή μου,
ήξερα ότι ήταν γραφτό να είμαστε μαζί οι τρεις μας.
-Το εννοείτε αυτό; -Ναι.
Σε έχω μέσα στην καρδιά μου, εκεί που γεννιούνται οι οικογένειες.
Αυτό σημαίνει ότι είμαστε οικογένεια;
Αυτό ακριβώς σημαίνει.
-Πρώτη λήψη... -Ο κύριος Πόουπ;
-Κι εσείς ποια είστε; -Ρόζμαρι Λεβό.
Χαίρω πολύ. Θα ξέρετε τη δουλειά μου.
-Δεν θα το έλεγα. -Η Ζαν ντ' Αρκ στη Ζαν ντ' Αρκ;
Ταγματάρχης Βαρβάρα στο Ταγματάρχης Βαρβάρα και θλιμμένη χήρα...
Στο Θλιμμένη χήρα;
Πρωταγωνίστρια σε πολλά έργα
και είμαι διαθέσιμη για την ταινία σας.
Η Μαίρη θέλει καμαριέρα.
Τέλεια. Έπαιξα την καμαριέρα στο Η καμαριέρα.
Όχι ρόλο. Κανονική καμαριέρα.
-Μα είμαι ηθοποιός. -Όλοι οι ρόλοι έχουν δοθεί.
Χίκαμ;
Σενάριο είναι αυτό;
Ναι. Ο κύριος Κούλτερ μείωσε το ωράριό μου,
οπότε έχω περισσότερο χρόνο.
Ο κύριος Πόουπ σε πήρε στην ταινία;
Ναι, και η Μαίρη Ντάνμπαρ παίζει την κοπέλα μου.
-Παίζει και η Μαίρη στην ταινία; -Και η Μόλι Σάλιβαν.
Μπράβο στη Μόλι Σάλιβαν.
Μεγάλη επιχείρηση, κύριε Νόρθριτζ.
Δεν τα πάω άσχημα.
Ο Λι Κούλτερ είπε ότι του δανείσατε δύο άμαξες για μεταφορά.
Ο Κούλτερ με βοήθησε άλλοτε.
Του το χρωστούσα από καιρό.
Μάθατε για τα ατυχήματα;
Άκουσα πως ίσως δεν είναι ατυχήματα.
Είχατε συναλλαγές με τον Χένρι Γκάουεν;
Τώρα που ρωτάτε, ήρθε να με δει πριν από δυο μήνες.
Ήθελε να πάρουμε την εταιρεία του Λι.
Αρνήθηκα. Δεν μου ενέπνευσε εμπιστοσύνη.
Πήρατε σωστή απόφαση.
-Ευχαριστούμε για τη βοήθεια. -Στη διάθεσή σας.
Ίσως ο Λι έχει δίκιο για τον Γκάουεν.
Χρειαζόμαστε στοιχεία.
Πες στον Λι ότι μιλήσαμε στον Νόρθριτζ. Θα γυρίσω σε λίγες ώρες.
Δεσποινίς, εγώ και η Μπέκι θα μείνουμε με την κυρία Αμπιγκέιλ!
Καταπληκτικό νέο!
Τηλεγράφησα στον γιατρό Μπερνς. Εκκρεμούν τα χαρτιά.
Θα προσευχηθώ να πάνε όλα καλά.
-Να το πω στους φίλους μου; -Γιατί όχι;
Μπέκι, θες να το πεις στα κορίτσια;
-Θα με θυμούνται; -Αν θα σε θυμούνται;
Ανυπομονούν να σε δουν. Η Ρέιτσελ είναι μέσα. Πάμε.
Δεν μπορώ.
Θα πούμε στα μεγάλα αγόρια να σε βοηθήσουν.
Παιδιά; Θα με βοηθήσετε με την Μπέκι;
-Ελάτε, παιδιά. Ευχαριστώ πολύ. -Σας ευχαριστώ, κύριοι.
Συγγνώμη. Ψάχνω τον Ρόι Σάμσον.
Ευχαριστώ.
-Ρόι; Έχεις μια στιγμή; -Ποιος είσαι εσύ;
-Φίλος της Ίντιθ. -Είναι καλά;
Δεν είναι άρρωστη, αν αυτό εννοείς.
Εκείνη σ' έστειλε;
Όχι. Ούτε καν ξέρει ότι ήρθα εδώ.
Θέλω να σου πω κάτι σημαντικό.
-Έχω δουλειά. -Να πιούμε καφέ στο διάλειμμα;
-Είναι σε μία ώρα. -Δεν πειράζει. Θα περιμένω.
Εντάξει.
Όπαλ, τι συμβαίνει;
-Δεν ξέρω τι εργασία να κάνω. -Ίσως μπορώ να βοηθήσω.
Αυτά δεν είναι για κορίτσια, λέει ο Εφραίμ.
Τι είπα στην κατασκήνωση;
Τα κορίτσια μπορούν να κάνουν ό,τι και τ' αγόρια.
Σωστά.
Υπάρχουν πολλές γυναίκες επιστήμονες.
Η διάσημη γιατρός Ελίζαμπεθ Μπλάκγουελ. Η Μαρία Κιουρί.
Μπέκι, η Έμιλι Ρόμπλιν ήταν μηχανικός στη γέφυρα του Μπρούκλιν.
Τα κορίτσια γίνονται και μηχανικοί;
Και βέβαια γίνονται. Μόνος περιορισμός είναι η φαντασία.
Πες μου τι σου αρέσει να κάνεις, τι σε διασκεδάζει.
Μ' αρέσει να παίζω με τον Μπράουνι.
Τότε κάνε μια εργασία για τις αρκούδες.
Μάθε πού ζουν οι καφέ αρκούδες και τι τρώνε.
-Επιστήμη είναι αυτό; -Βέβαια!
Είναι η επιστήμη της ζωολογίας.
Και αυτό είναι ένα βιβλίο με πολλές πληροφορίες για τις αρκούδες
και με εικόνες. Βλέπεις;
Να ο ξάδελφος του Μπράουνι!
-Μου αρέσει πολύ η επιστήμη. -Ορίστε.
-Έχω γιο; -Τον λένε Όλιβερ.
Δεν ήξερα πως ήταν έγκυος.
Ξέρω πως με την Ίντιθ δεν συμφωνείτε σε όλα,
αλλά νομίζω πως πρέπει να μιλήσετε.
Δεν έχει νόημα.
Δεν το ξέρεις αν δεν δοκιμάσεις.
Ήμουν χάλια σύζυγος. Λες να είμαι καλύτερος πατέρας;
Μόνο ένας τρόπος υπάρχει να μάθεις, Ρόι.
Η Ίντιθ δεν με χρειάζεται.
Σε χρειάζεται περισσότερο παρά ποτέ.
Το προσπαθήσαμε.
Δεν πήγε καλά.
Κοίταξε, είναι φυσικό να φοβάσαι.
Δεν φοβάμαι. Άσ' το καλύτερα.
Ο Γκάουεν πρότεινε στον Τόμι να με κλείσουν;
Έτσι είπε ο Νόρθριτζ.
Δεν εκπλήσσομαι. Τι κάνουμε τώρα;
Ξέρεις κάτι, Λι; Ξαφνικά μου ήρθε όρεξη για πόκερ.
Φαίνεσαι τόσο κεφάτος όσο κι εγώ. Το πριονιστήριο φταίει;
Θα τα βγάλω πέρα. Πες μου, τι σε πήρε από κάτω.
Ο σκηνοθέτης, ο Πόουπ.
Πήρε όλη την πόλη για την ταινία, εκτός από μένα.
Τη Μόλι Σάλιβαν, τη Μαίρη Ντάνμπαρ, ακόμη και τον Χίκαμ.
Τι λάθος έκανα;
Κανένα λάθος δεν έκανες.
Δεν φταις εσύ που αυτός ο Πόουπ δεν βλέπει το ταλέντο σου.
Αν το έβλεπε, θα σε έπαιρνε στη στιγμή.
-Ναι, έτσι είναι. -Ναι.
-Αυτό είναι! -Ποιο;
Λίλαντ Κούλτερ, είσαι ο πιο έξυπνος άνθρωπος που ξέρω.
-Ας ξεκινήσω. -Τι να ξεκινήσεις;
-Το σχέδιό σου. -Ποιο σχέδιό μου;
Είναι ιδιοφυές!
Χαίρομαι που σε βοήθησα.
-Χαίρομαι πολύ που σε βλέπω. -Κι εγώ το ίδιο.
Η Μπέκι έκανε εκπληκτική πρόοδο στην εργασία.
-Μα δεν σηκώνεται απ' την καρέκλα. -Δεν το βάζω κάτω.
Τελευταία βλέπω παντού τον Γουέιντ Μπάρετ.
Είναι πολύ συμπαθητικός.
Σκέφτομαι να βασίσω σ' αυτόν έναν ήρωα της ιστορίας μου.
Θα είναι ο ενοχλητικός γείτονας.
Δεν είναι ενοχλητικός. Είναι περιποιητικός.
Με άλλα λόγια, χτυπάει στα νεύρα του κόσμου.
Νομίζω ότι ο Λι θεωρεί πολύτιμο τον Γουέιντ.
-Πρέπει να φύγω. -Ακούγεται σοβαρό. Δουλειές των εφίππων;
Όχι. Ιδιωτική υπόθεση.
Κατάλαβα. Πολύ μυστηριώδες.
Ναι, είμαι μυστηριώδης τύπος.
Λοιπόν, τι γίνεται;
Θυμάσαι ότι υπήρχε κι άλλος που ήθελε τη γη μου;
Ναι.
Ετοιμάζεται να κάνει προσφορά.
Είπα ότι θα θες να το ξέρεις.
Με συγχωρείτε λίγο, κύριε Μπέσερ.
Λοιπόν, τι λέγατε;
Πόρσια στον Έμπορο της Βενετίας. Οφηλία στον Άμλετ.
Ιουλιέτα στο Ρωμαίος και Ιουλιέτα.
Διαλέξτε και ετοιμαστείτε να σας εντυπωσιάσω.
Ξέρετε ότι η ταινία είναι βωβή;
Φυσικά. Ευχαρίστως να κάνω παντομίμα.
Ν' αρχίσω με Ιουλιέτα;
Όπως σας είπα, όλοι οι ρόλοι έχουν δοθεί.
Κύριε Πόουπ, δεν ξέρω τι να πω για να αλλάξετε γνώμη.
Μην πείτε τίποτε. Και τώρα...
Θελήσατε ποτέ ολόψυχα κάτι, τόσο που η καρδιά σας
θα σταματούσε αν δεν το είχατε;
Λίγη ησυχία;
Και σας εμπόδιζε μονάχα ένας άνθρωπος;
Κάποιος που θα άλλαζε τη ζωή σας λέγοντας μόνο ένα "ναι";
Ο Γκρίφιθ στην ταινία μικρού μήκους Γλυκιά εκδίκηση
χρειαζόταν βοηθό, αλλά δεν θέλησε να με δει.
Το είδα στο θέατρο Πρίνσες. Έπαιζα θερινά.
Εγώ δεν πήγα.
Επειδή ήσασταν ικανός και δεν σας έδωσε ευκαιρία
-να του το δείξετε. -Ακριβώς.
Ώστε ξέρετε πώς είναι.
Αν ήταν προσποίηση, είστε καλή.
Δεν ήταν, αλλά είμαι καλή.
Τότε, έχετε ευκαιρία να το αποδείξετε.
Αλήθεια; Είναι θαυμάσιο. Σας υπόσχομαι πως δεν θα απογοητευτείτε.
Θα χρειαστώ αντίγραφο του σεναρίου.
Ορίστε. Είστε το κορίτσι του σαλούν.
-Πώς τη λένε; -"Κορίτσι του σαλούν".
Μάλιστα. Εντάξει, ευχαριστώ.
Ευχαριστώ που μου δώσατε την ευκαιρία...
Δεσποινίς Λεβό, καλύτερα αφήστε με ήσυχο πριν αλλάξω γνώμη.
Τώρα που βγήκε το διαζύγιο,
η Ντότι είπε ότι μπορώ να μείνω μαζί της όσο θέλω.
Πολύ γενναιόδωρο από μέρους της.
Ο πατέρας σου τακτοποιήθηκε;
Ναι, του αρέσει να μένει με τον αδελφό του παρότι τσακώνονται.
Ας τα βρούνε μεταξύ τους. Χαίρομαι που είσαι εδώ.
Θα μου πεις γιατί με έφερες εδώ πάνω;
Ένας κύριος ονόματι Κλεμ Μπέσερ πουλάει αυτό το χωράφι...
Σκέφτομαι να το αγοράσω.
Και το σπίτι που έχεις στην πόλη;
Μάλλον είμαι έτοιμος να προχωρήσω στο επόμενο κεφάλαιο της ζωής μου.
Εσύ τι λες;
Ίσως.
-Πώς και ήρθες στην πόλη; -Μας έστειλαν για προμήθειες.
Σκέφτηκα όσα είπες για την Ίντιθ και το παιδί.
Τη γυναίκα και τον γιο σου;
Ναι.
Ίσως μπορείς να της δώσεις αυτά όταν τη δεις.
Ο καταυλισμός είναι δίπλα στο ποτάμι.
Πρέπει να γυρίσω στη δουλειά.
Ρόι, ξέρουμε καλά και οι δύο ότι το θέμα δεν είναι τα λεφτά.
Είναι να κάνεις το σωστό, σαν άντρας.
Φρόντισε να τα πάρει, εντάξει;
Πάει καιρός που δεν παίζουμε πόκερ.
Πάντα θέλεις να κερδίζεις όσα δεν σου ανήκουν.
Ρελάνς 20.
Νομίζω ότι μπλοφάρεις.
Θα πληρώσεις για να μάθεις.
Ρελάνς άλλα 20.
Ποντάρουμε.
Είχα μια ενδιαφέρουσα κουβέντα χτες με τον Τόμι Νόρθριτζ.
Θα έχουν ανοίξει οι δουλειές του.
Είπε ότι ήθελες το πριονιστήριο
του Κούλτερ πριν από μερικούς μήνες.
Πριν συνεχίσεις,
να καταστήσω τελείως σαφές
ότι δεν έχω σχέση με όσα έγιναν εκεί.
Δεν είπα αυτό.
Δεν τα αφήνουμε αυτά; Άλλο είναι το θέμα.
-Ποιο είναι; -Γύρισε η Νόρα,
και θέλεις να με σύρεις στη λάσπη από μνησικακία.
Πόσα φύλλα θέλεις;
Τρία.
Τι ποντάρεις;
Όλα μέσα.
Τα βλέπω.
Ντάμα σπαθί. Ντάμα καρό.
-Δύο ρηγάδες. -Δεν τελείωσα.
Ντάμα κούπα.
Μάλλον κερδίζω.
Προς το παρόν.
Λες ότι ο Γκάουεν είναι αθώος;
Δεν είμαι σίγουρος, αλλά έτσι δείχνει.
Όταν μπλοφάρει, κοιτάζει αριστερά.
Όταν τον ρώτησες για το σαμποτάζ δεν μπλοφάριζε;
Δεν νομίζω, αλλά αυτό δεν είναι απόδειξη.
Αν δεν το κάνει ο Γκάουεν, ποιος το κάνει;
Καλό ερώτημα.
Διασκεδάζει πολύ, έτσι;
Δεν καταλαβαίνω γιατί δεν επιχειρεί καν να περπατήσει.
Ευχαριστώ.
Μήπως τη διευκολύνουμε υπερβολικά;
Ίσως, αλλά προς το παρόν δεν πειράζει.
Μου λες να κάνω υπομονή.
Πρέπει να θέλει να περπατήσει και θα το θελήσει.
Όταν είναι έτοιμη, όχι όταν θέλουμε.
Μάλλον αυτό τα λέει όλα.
Έτσι μπορεί να βοηθήσει τώρα.
Αν ήθελε να βοηθήσει, θα ήταν εδώ, αλλά δεν είναι.
Εγώ φταίω. Δεν ήμουν καλή σύζυγος.
Του ήταν δύσκολο. Έπρεπε να δείξω κατανόηση.
Ίντιθ, πίστεψέ με, δεν έχει να κάνει με σένα.
Έχει σχέση με τον Ρόι.
-Δεν μ' αγαπάει. -Δεν είναι αυτό. Νομίζω ότι φοβάται.
Ξέρει ότι δεν έπρεπε να φύγει
και νιώθει ότι δεν μπορεί να αναλάβει την ευθύνη
της πατρότητας.
Αλλά νοιάζεται ακόμη για σένα.
-Το είδα στα μάτια του. -Όχι, δεν νοιάζεται.
-Με λυπάται μόνο. -Δεν είναι μόνο αυτό.
Ορίστε. Δεν τα θέλω. Δεν θέλω τίποτε από κείνον.
Εδώ έχω ένα ερώτημα.
Μπαίνετε στο σαλούν. Τι δεν καταλαβαίνετε;
Ναι, μα πώς μπαίνω; Χαίρομαι που μπαίνω; Λυπάμαι;
Ανησυχώ μήπως με βλάψει ένας κακοποιός;
Πάτε στη δουλειά.
-Το ξέρω, μα τι κίνητρο έχω; -Να δουλέψετε.
Κύριε Πόουπ, είμαι επαγγελματίας ηθοποιός
και θέλω να διαφυλάξω την ηρωίδα μου.
Την ηρωίδα σας;
Ακούστε λοιπόν. Δεν είναι πλέον ηρωίδα σας,
-διότι είστε... -Η Ρόζμαρι Λεβό;
-Η ίδια. -Τιμή μου που σας γνωρίζω.
Σας είδα στη Θλιμμένη χήρα. Τρεις φορές μάλιστα.
-Χαίρω πολύ, κύριε... -Άντισον.
Τζέιμς Άντισον. Ιδιοκτήτης της Όμνιγκραφ.
-Ο Τζέιμς Άντισον; -Αυτοπροσώπως.
Τομπάιας, πώς στην ευχή βρήκες τη Ρόζμαρι Λεβό;
-Πάντα ξεχώριζα το ταλέντο. -Τυχερός είμαι.
Δεσποινίς Λεβό,
θα θέλατε να γίνετε αστέρι του κινηματογράφου;
ΕΠΙΧΕΙΡΗΣΕΙΣ ΚΟΥΛΤΕΡ
-Κι άλλα άσχημα νέα. -Πόσο άσχημα;
Πάει το μεγάλο πριόνι. Κάηκε το μοτέρ.
Βρήκε σ' ένα δέντρο που είχε σίδερο μέσα.
Πήγα να κοιτάξω. Πέντε-έξι δέντρα έχουν σίδερα μέσα.
Κανείς, μόνο ίχνη από ρόδες.
Χωρίς το μεγάλο πριόνι, δεν κάνουμε τίποτα.
Μην κόβετε άλλα δέντρα. Απλώς θα στοιβάζονται.
Λυπάμαι πολύ, αλλά θα πρέπει να κλείσουμε.
Δεν έκλεισα ποτέ μου ούτε μια μέρα.
Δεν νομίζω πως έχουμε επιλογή.
Συγκεντρώστε τους άντρες. Θα τους το πω εγώ.
-Έχει γλυκό; -Μπορώ να φτιάξω μπισκότα.
-Δεν θ' αργήσω. -Να βοηθήσω;
Πώς, γλείφοντας τη γαβάθα;
-Ναι, αλλά πρώτα τα μαθήματα. -Είδες τις καινούριες πετσέτες
-στην τραπεζαρία; -Όχι.
Έλα να δεις, θέλω τη γνώμη σου.
Μπορεί κάποιος να μου δώσει το τετράδιο;
Είμαι πολύ περήφανη για σένα.
Μερικές φορές, οι μικρότερες πράξεις φέρνουν τους μεγαλύτερους θριάμβους.
Η προσπάθεια της Μπέκι να ελευθερωθεί
από τη φυλακή που είχε χτίσει, υπήρξε έμπνευση και παράδειγμα.
Μου θύμισε ότι παρά τους φόβους μας, ξεπερνάμε κάθε εμπόδιο
όταν αφήνουμε το θάρρος που έχουμε
να ελευθερώσει το πνεύμα μας.
Το μέλλον της Μπέκι και όλων μας το γνωρίζει μόνο μια ανώτερη δύναμη,
αλλά χαράζουμε το μονοπάτι μας με τη δύναμη του χαρακτήρα μας,
μια αλήθεια που θα προσπαθήσω να διαποτίσει όλα μου τα γραπτά.
Να είσαι καλό παιδί, θα σας δω μετά το σχολείο.
-Πολύ καλή σας μέρα. -Γεια σας.
Να είσαι καλό παιδί.
Να προσέχεις. Μη χαζολογάς.
Χαίρετε.
Χαίρετε. Καθυστέρησα λίγο σήμερα, αλλά σε πέντε λεπτά θα έχω έτοιμο τσάι.
Είστε η Αμπιγκέιλ Στάντον;
-Ναι, εσείς ποια είστε; -Καρολάιν Κόνορς.
Ψάχνω την Μπέκι και τον Κόντι Χέιστινγκς. Έμαθα ότι μένουν μαζί σας.
Πράγματι. Μπορώ να μάθω τι θέλετε;
Είμαι η θεία τους.
Υποτιτλισμός: Τατιάνα Ραπακούλια